

grad geschtert han ich zuefaelligerwiis … dank de iigschleuste nachrichte bimene gratis email portal … vo dere zweite vorlag erfahre worueber am 4te maerz 2018 abgstumme wird

ich will nid wuerklich werbig mache fuer das gratisemail portal drum tuen ich en link mache zumene andere artikel

https://www.swissinfo.ch/ger/politik/abstimmung-vom-4--maerz_kann-der-bund-weiterhin-steuern-einziehen-/43816858

die vorlag wird au beschribe uf der siite vom bund bi

https://www.admin.ch/gov/de/start/dokumentation/medienmitteilungen.msg-id-68443.html

https://www.admin.ch/opc/de/federal-gazette/2017/4205.pdf

eigentlich choentich s ja jetzt la sii, han ich doch scho geschtert oeppis wenigs drueber gschribe

zerscht bi 

https://www.facebook.com/mayloveheal/posts/1744812382209250?pnref=story

und witer denn bi 

https://www.facebook.com/mayloveheal/posts/1744812382209250?comment_id=1744821868874968&comment_tracking=%7B%22tn%22%3A%22R%22%7D

sowie no am gliche abed au uf englisch als teil vo minere aktuelle ascende gschicht

https://archive.org/details/fifthtextofeigthascendestoryline


aber ebe, es isch so ne unglaublichi glegeheit wo a dem tag choenti so vil veraenderig bringe


am idealschte wuerd ich jetzt der seipur und meila oder d ama und de kaispar oder de ibimir us mim erste laengere mundart roman

https://archive.org/details/ichbimir

engagiere oder biite, sich dem 4te maerz 2018 aazneh, also quasi ich als author wuerd die erfundene romanfigure bitte ihri eigeni ziitlinie zveraendere oder no besser e zuesaetzlichi paralleli
erfundeni realitaetsebeni uufztue

wo sie denn wuerded im februar 2018, die 2 paerli wo sich e zuekunft wuensche wo dmensche dezentral lokal mitenand in solidaritaet zaemelaebe ohni jegliche zwaeng, weder finanzielli no irgendwelchi vo irgendwo her uebergstuelpti zwangsmassnahme wie die obligatorischi schulplficht, s verbot vo pflanze oder synthetisch hergstellte stoffe zur freiwillige iinahm in sin / ihre eigene koerper oder au de voellig idiotischi zwang zur teilnahm am militaer, also die wuerklich tummi wehrdienstpflicht

werum soett sich oepper muesse wehre, wenn es gar nit noetig isch ine situation inezcho wo en andere eim wuerd bedrohe

aber ebe, eis nachem andere

wie gseit, das waer jetzt wuerklich en ideali uusgangslag zum entweder die mundartgschicht no chli wiiter zspinne, also ebe, no chli wiiter zfantasiere wie das waer wenn zum biispil meila und seipur oder smeieli und der seppli zaeme mit em chaspar und em anneli beziehigswiis em kaispar und der ama, wenn die zwei paerli wuerded zum biispil es theaterstueck schriibe im januar 2018, grad ebe nachdem sie die nachricht online hei mituebercho, dass am 4te maerz ebe no so ne zweiti vorlag zur abstimmig chunt, wo eigentlich no vil meh wuerkig choenti haa wenn sie nid so ueber dbuehne wuerd gaah wie sich alli im parlament oder wies so schoen heisst i de mediemitteilig vo admin.ch … de bundesversammlig … also so wie sich alli parteie und sehr wahrschinlich wohl au die meischte vo de nationalraet wie staenderaet wuensched … dass s stimmvolk eifach ja seit, ja mir wei ues wiiterhin laa bevormunde, ja mir sind nid faehig, selber zentscheide wem mir wieviel vo uesem verdiente geld wei gaeh

oh es juckt mich i de finger, aber no immer schmerzt mis chnue und ich bin nid so guet zwaeg als dass ich jetzt eifach choent e ganzi nacht dureschriibe und sones theaterstueck inetoeggele

nur ganz schnell drum wuerd ich jetzt gern das umriisse, choent ja sii dass es mir i de naechste tage no besser gaaht oder au no aafangs februar

aber denn fragt sich doch der leser oder die leserin, hett de andreas wuerklich sgfuehl dass er oeppis choenti bewuerke, lueg doch mal sini downloads aa
nachdem er oeppe so druehundert  zetteli verteilt hett in bern mit de adresse vor mundartgschicht hetts ganzi 36 downloads gaeh
aber das isch ja nid die einzigi ebeni uf dere swuerke funktioniert
au wenn nur e hampfele voll vo mensche die idee lese vom andreas beides die fantastische wie au die meh oder weniger politische oder gesellschaftsgstaltende visione …
au wenn die realitaet ganz knallhart i de haend isch vo de realpolitiker und de nachrichte macher, de meinigsbeiflusser wo natuerlich jeglichi moeglichkeit zur veraenderig im negative liecht 
beluechtet und beides die zwangsabgab fuer dmedie befuerwortet … so im sinne vo … demokratie bruucht staatlich kontrollierti medie .. he hallo, simmer hie inere diktatur wo de mensche 
en unabhaengigi entscheidigschraft oder besser gseit unterscheidigschraft abgsproche wird … so im stil vo … ja wuessed er, es isch ebe wichtig, dass es ei zentrali stell git wo dnachrichte so uufbereitet und praesentiert dass sie blablabla, isch voellig doof die ganzi psychologie, gschickt … aber tumm
und au wenn die zwangsabgab au alternative nachrichteportale zguet chunt, au denn no isch es e zwangsabgab
mmmh… also … ich gsehne i de ablehnig vo de zwangsabgab zu fernseh und radiosender … e riesigi chance 
e chance dass dmensche wo die oder jeni art vo fernsehsender oder radiokanal moechted konsumiere, sich zaemetue und en ganz eifache foerderverein gruended wo sie das oder jenes fernseh oder 
radioprogramm privat unterstuetzed
und falls geld wo vo der hoerer und zueschauer zaemechunt nid soetti lange, so choented die sender ja au no firmene aaspreche und vilicht spezielli kooperatione iigaa
aber ich glaub es crowdfunding mit creative belohnige … wer 5000 fr spended chunt in gnuss von ere neberolle, fuer 100 000 gits dhauptrolle imene spielfilm … toent jetzt chli primitiv und sehr vereifacht, aber wieso noed de wunsch vo de hoerer und zuschauer nach beteiligung mitiibeziehe
ah ich weiss jetzt warum
isch mer grad in sinn cho
well naemlich die mediemacher es ganz eignigs voelchli sind und gern dkontrolle hend wer wie wo was sendet
und grad hier liit es wiiters riise problem mit dere zwangsabgab
es sind es paar wenigi hundert luet wo ueber es paar milliarde franke bestimmed
zwangsmaessig abgchnoepfte, also per gsetz, per polizei- und militaergwalt 
iitribene gelder
und dene paar hundert cheffe und redaktore, programmverantwortliche
muesse die andere paar tuusig medieschaffendi tuechtig de a… schlecke
nuet gege die praxis, isch e schoeni sach wenn sie uf gegesiitiger zueneigig basiert und luscht
aber ziemlich entwuerdigend und dseel vergiftend wenn sie wegem geld und de position ir firma
bzw. ir gsellschaft gmacht wird
ich bin i de letzte wuche am mich beobachte wie schnell de fruendes und bekanntechreis schrumpft
wenn en mensch nuemme bereit isch emotional dem oder dise en gfalle ztue wo de gfalle iiforderet
freiheit chan einsamkeit mit sich bringe
aber egal, ich bin sehr zfride mit dem experiment, mir keini zuneigig meh zerschlecke …sondern allei zstaah wenn noetig

ich han doch eigentlich woelle beschriibe wie das uusgsaecht wenn die zwei paerli, seppli meieli, chaspar anneli … sich im februar 2018 wuered uf e tournee dur dschwiiz begeh wo sie i dutzende vo 
chliine buehne wuered uuftrete, i wechselnde kombinatione, mengisch die beide manne zaeme, maengisch chaspar mit em meielie und seppli mit em anneli, und de ibimir als einzelne … so hend die 5 freiheits kuenstler+Inne i de 28 taeg vom februar meh als 100 uuftritte choenne mache uf de chliikunstbuehne, sowie es paar dutzendi strasse uuftritt wo sie denn au gfilmed hend sowie e hoerspiill version devo gmacht, wo denn im netz uf de grosse videoportale und als hoerbuecher es paar hundertuusig maal glueget und gloset worde sind
isch scho fascht selbstverstaendlich dass en utopische rosarot als eini vo sine lieblingsfarbe .. zaeme mit hellblau und orange und violett … dass en rosa gsee woellende author schriiberling denn die tournee und vor allem die mehrere hunderttuusige online konsumatione vo dem

 freiheit isch nid es parteiprogramm aber oeppis schoens

gedankeguet vo meieli anneli seppli chaspar und ibimir

dass ebe dank dere theatertournee und de online gratis unterhaltig
sich vili mensche no einisch e chlii tueferi gedanke gmacht hend vo wege 

isch es wuerklich e gueti sach, wenn mir em national staat derlaubniss gaebed
a ) ois zwinge zum es fernseh / radioprogramm zzahle wo mir nid wuerklich bruuche oder wei luege
b ) ois zwinge, dem national staat so und so viel prozent vo oisem lohn abzgaeh fuer so absurdi zwecke wie en armee oder d uusschaffig vo mensche wo hie iireise well si schutz sueched vor verfolgig



a) waers nid oeppe gschiider mir wuerded die 20 bis 40 franke pro monat wo ois bis jetzt abchneopft worde sind als medizwangsabgab, dass mir die fraenkli wuered selber det ane investiere wo mir oises herz hoecher schlo fuehled, a diese oder jene videokanal im internet oder dieses oder jenes hoerprogramm wo ohni staatlichi rundfunklizenz uuschunt und sich em internet bedient um genau das zsende wo dhoerer und hoererinne wei ghoere bzw. wo sie sich wuensched
ja, mir sind gege e zwangsabgab fuer fernseh und radio programm
mir sind fuer freie wahl wo mir oises geld wei investiere i weli art vo unterhaltig und informationsuufbereitig


b) waers nid oeppe gschiider dass alli politischi chraft zu de gmeinde chaemti, dass gmeinde die ganze stuere ueberchaemted und die solidartitaet vor ort choenti glaebt werde, im stadtteil, im quartier, dass i dere oder disere strass sich mensche choented zaemetue und sie choented die lokali gmeind bitte um unterstuetzig fuer dieses oder jenes projekt
waers nid oeppe gschiider dass schwiizer und schwiizerinne choented saege, ja das choenti villicht klappe, huetzutags wo mir soviel zuegang zu sovilne informatione hend, ja mir traue ois zue, dass mir selber choend entscheide weles seltnigi tier oder weli seltnigi pflanze wiviel schutzgebiet bruucht, wer vo oisne nachbare und nachbarinne wieviel unterstuetzig bruucht, oeb mir e bewaffneti schutztruppe wei ha oder oeb mir das nid wei uufbaue, es feindbild und en iibildets bedrohigszenario
ja, mir weis wage und saege nei zu dem nationalstaat, saege nei uf sini aafrag ob er wiiterhin doerfi die direkti buundestuer sowie dmehrwertstuer iizieh
in zuekuenft wei mir uf dorfes und quartierebeni de finanzielli uusglich mitenand erprobe und usefinde vor ort mit dene wo hie und jetzt zaemelebe, wer wieviel wott und chan gaeh i die gmeinsami kasse de gmeinsami huet wo denn diese oder jeni so und so vill chan druus naeh oder chan drus beantrage




wie gseit, ich bin im moment nid gnueg uf der hoechi als dass ich das schoen chaenti schriibe, au mini argument sind nid wuerklich tuefsinnig

aber villicht chunt das no

uf jede fall han ich hie scho mal de grobi umriss gaeh

mmmh
also ich choent de text ja jetzt als nachtrag aahenke zu 

https://archive.org/details/ichbimir

das gaechti


